ซานเตียโก รามอน อี กาฆัล

**ซานเตียโก เฟลิเป รามอน อี กาฆัล** () ForMemRS (; 1 พฤษภาคม ค.ศ. 1852 – 18 ตุลาคม ค.ศ. 1934) เป็นแพทย์ อาจารย์ พยาธิแพทย์ นักมิญชวิทยา และนักประสาทวิทยาศาสตร์ชาวสเปน ได้รับรางวัลรางวัลโนเบลสาขาสรีรวิทยาหรือการแพทย์ในปี ค.ศ. 1906 จากการศึกษาระบบประสาทด้วยการย้อมสี เป็นบุตรของฆุสโต รามอน กาซาซุส กับอันโตเนีย กาฆัล

การสำรวจรุ่นบุกเบิกของเขาเกี่ยวกับโครงสร้างจุลทรรศน์ของสมอง เป็นงานต้นฉบับในประสาทวิทยาศาสตร์ จึงได้รับการพิจารณาว่าเป็นบิดาของประสาทวิทยาศาสตร์ เขามีความชำนาญในการวาดรูปและภาพวาดเซลล์สมองเป็นร้อย ๆ ของเขาก็ยังถูกใช้ในการศึกษาจนกระทั่งถึงทุกวันนี้

## ประวัติ
ซานเตียโกมีชีวิตวัยเด็กที่ต้องย้ายที่อยู่บ่อยเนื่องจากต้องติดตามบิดาที่เป็นศัลยแพทย์ เริ่มเข้าเรียนประถมศึกษาในโรงเรียนของคณะเยซูอิตที่ฆากา และเรียนมัธยมศึกษาที่อูเอสกา เขาจบมัธยมศึกษาในปีเดียวกับที่ประเทศสเปนประกาศเป็นสาธารณรัฐครั้งที่หนึ่ง เข้าเรียนแพทย์ที่มหาวิทยาลัยซาราโกซา ในเมืองหลักของแคว้นอารากอน ซึ่งครอบครัวทั้งหมดของเขาก็ย้ายไปอยู่ที่นั่นด้วยในปี ค.ศ. 1870 จบการศึกษาอย่างรวดเร็วในปี ค.ศ. 1873 ปี ค.ศ. 1874 สมัครไปเป็นแพทย์ทหารที่คิวบา และเขาติดโรคมาลาเรียและโรคบิดที่นั่น เขาถูกส่งตัวถึงสเปนในเดือนมิถุนายน ค.ศ. 1875

ก่อนจะถึง ค.ศ. 1876 เขาซื้อกล้องจุลทรรศน์ตัวแรก ค.ศ. 1876 ได้เป็นแพทย์ฝึกหัดที่โรงพยาบาลแม่พระแห่งพระหรรษทานที่เมืองซาราโกซา ค.ศ. 1878 เขาป่วยเป็นวัณโรค  ค.ศ. 1879 เขาได้รับการแต่งตั้งเป็นผู้อำนวยการพิพิธภัณฑ์กายวิภาคศาสตร์แห่งซาราโกซา 19 กรกฎาคม ปีเดียวกัน เขาแต่งงานกับซิลเบเรีย ฟัญญานัส การ์ซิอา มีบุตรธิดา 7 คน ค.ศ. 1883 เป็นอาจารย์สาขาการอธิบายกายวิภาคศาสตร์ คณะแพทยศาสตร์ มหาวิทยาลัยบาเลนเซีย ซึ่งเขามีโอกาสศึกษาอหิวาตกโรคที่นี่  ค.ศ. 1887 ย้ายไปสอนสาขามิญชวิทยา คณะแพทยศาสตร์ มหาวิทยาลัยบาร์เซโลนา

ค.ศ. 1892 ย้ายไปทำงานในสาขาวิชามิชญวิทยา มิชญวิทยาเคมีพื้นฐานและพยาธิกายวิภาคศาสตร์ ณ มหาวิทยาลัยกอมปลูเตนเซแห่งมาดริด ค.ศ. 1902 สามารถทำให้รัฐบาลสร้างห้องปฏิบัติการทางชีววิทยาใหม่ ซึ่งเขาทำงานที่นั่นถึง ค.ศ. 1922 หลังจากนั้นเขาย้ายไปทำวิจัยที่สถาบันรามอน อี กาฆัล จนเสียชีวิต

ในวันที่ 17 ตุลาคม ค.ศ. 1934 เขาเสียชีวิตในบ้านที่มาดริด ประเทศสเปน

## ผลงานทางวิทยาศาสตร์
thumb|right|รามอน อี กาฆัล ในห้องทดลองของเขา
ค.ศ. 1888 ตอนที่เขาอยู่ที่บาร์เซโลนา ได้ใช้เทคนิกการย้อมสีตามแบบของกามิลโล กอลจี นักวิทยาศาสตร์อิตาลี และค้นพบการเชื่อมต่อของเซลล์ประสาทในสารสีเทา ระบบประสาทของสมองและกระดูกสันหลัง ซึ่งทฤษฎีนี้ถูกนำเสนอที่ สถาบันกายวิภาคศาสตร์เยอรมันใน ค.ศ. 1889 ซึ่งให้คำอธิบายเกี่ยวกับกระแสประสาท ในปี ค.ศ. 1906 เขาและกอลจีด้รับรางวัลโนเบลสาขาสรีรวิทยาหรือแพทยศาสตร์ จากการศึกษาระบบประสาท

## สิ่งตีพิมพ์
รามอน อี กาฆัลพิมพ์เผยแพร่งานและบทความทางวิทยาศาสตร์ มากกว่า 100 ผลงานในภาษาฝรั่งเศส ภาษาสเปน และภาษาเยอรมัน ที่โด่งดังมากที่สุดก็คือ "กฎเกณฑ์และคำแนะนำสำหรับการสืบสวนทางวิทยาศาสตร์", "มิญชวิทยา (วิทยาเนื้อเยื่อ)", "ความเสื่อมและการเจริญทดแทนของระบบประสาท", "คู่มือเทคนิคมาตรฐานในวิทยาเนื้อเยื่อและไมโครกราฟ", "องค์ประกอบต่าง ๆ ของวิทยาเนื้อเยื่อ", "คู่มือพยาธิวิทยาทั่วไป", "ข้อคิดใหม่ ๆ ในกายวิภาคแบบละเอียดของศูนย์ประสาท", "ตำราระบบประสาทของมนุษย์และสัตว์มีกระดูกสันหลัง", "เรตินาของสัตว์มีกระดูกสันหลัง"

ในปี ค.ศ. 1905 เขาตีพิมพ์หนังสือนวนิยายวิทยาศาสตร์  "เรื่องต่าง ๆ ในเวลาหยุดงาน" ภายใต้นามปากกา  "ดร. แบคทีเรีย"

งานตีพิมพ์ของเขารวมทั้ง 
*
*
*
*
*
*
*

## ภาพวาดโดย รามอน อี กาฆัล

ภาพ:CajalHippocampus.jpeg|รูปวาดของวงจรประสาทในฮิปโปแคมปัสของสัตว์ฟันแทะ จาก , Vols. 1 and 2. A. Maloine. Paris. 1911.
ภาพ:CajalCerebellum.jpg|รูปวาดเซลล์ประสาทในซีรีเบลลัมของลูกไก่ จาก "", Madrid, 1905.
ภาพ:SparrowTectum.jpg|รูปวาดของหน้าตัดจาก optic tectum ของนกกระจอก  จาก "", Madrid, 1905.
ภาพ:Cajal Retina.jpg|โครงสร้างของเรตินาในสัตว์เลี้ยงลูกด้วยนม  จาก "Structure of the Mammalian Retina  (โครงสร้างของเรตินาในสัตว์เลี้ยงลูกด้วยนม)" Madrid, 1900.
ภาพ:PurkinjeCell.jpg|รูปวาด Purkinje cells (A) และ เซลล์ประสาทเล็ก (B) ในซีรีเบลลัมของนกพิราบ  โดย ซานเตียโก รามอน อี กาฆัล, 1899. Instituto Santiago Ramón y Cajal, Madrid, Spain.
ภาพ:Cajal-Retzius cell drawing by Cajal 1891.gif|รูปวาด Cajal-Retzius cells, 1891.
ภาพ:Cajal_cortex_drawings.png|วาดในปี ค.ศ. 1899, มาจากหนังสือ "Comparative study of the sensory areas of the human cortex  (การศึกษาเปรียบเทียบของเขตรับรู้ความรู้สึกในคอร์เทกซ์ของมนุษย์)"


## เชิงอรรถและอ้างอิง

## ดูเพิ่ม
* พยาธิวิทยา

## หนังสืออ้างอิงอื่น

*
*
*
*

## แหล่งอ้างอิงอื่น

*  (Review of the work of the 1906 Nobel Prize in Physiology or Medicine winners Camillo Golgi and Santiago Ramon y Cajal)
*The Nobel Prize in Physiology or Medicine 1906 
*Life and discoveries of Cajal
*Special Collection: Santiago Ramón y Cajal  (University of Barcelona Library)
* Brief overview of Cajal's career 

หมวดหมู่:บุคคลจากแคว้นนาวาร์
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวสเปนผู้ได้รับรางวัลโนเบล
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:แพทย์ชาวสเปน
หมวดหมู่:นักวิทยาศาสตร์ชาวสเปน
หมวดหมู่:ศิษย์เก่าจากมหาวิทยาลัยซาราโกซา
หมวดหมู่:บุคคลจากมหาวิทยาลัยบาเลนเซีย
หมวดหมู่:บุคคลจากมหาวิทยาลัยกอมปลูเตนเซแห่งมาดริด
หมวดหมู่:บุคคลจากมหาวิทยาลัยบาร์เซโลนา